ZMLUVA O POSKYTNUTÍ GRANTU  
č. BK\_ZGPSK20\_04

uzavretá medzi poskytovateľom grantu

|  |  |
| --- | --- |
| **Nadáciou:** | Nadácia Pontis |
| **Nadačný fond:** | Nadačný fond Bekaert pomáha v Nadácii Pontis |
| **Sídlo:** | Zelinárska 2, 821 08 Bratislava 2 |
| **Korešpondenčná adresa:** | Zelinárska 2, 821 08 Bratislava 2 |
| **IČO:** | 31784828 |
| **Štatutárny zástupca:** |  |
| **Osoba zodpovedná za grant:** | Pavol Pikla |
| **Telefón:** | 0905 449 522 |
| **Register, reg. číslo:** | Register nadácií vedený MV SR, reg. č. 203/Na-96/463 |

(strana poskytujúca grant, ďalej len “Nadácia”)

a príjemcom grantu

|  |  |
| --- | --- |
| **Názov organizácie:** | Základná škola s materskou školou Sándora Petöfiho s vjm - Petöfi Sándor Alapiskola és Óvoda, 925 21 Sládkovičovo - Diószeg |
| **Adresa organizácie:** | Richterova 1171, 925 21 Sládkovičovo |
| **Telefón:** | 0907702509 |
| **E-mail:** | zsvjmsladkovicovo@gmail.com |
| **IČO:** | 36094218 |
| **Štatutárny zástupca:** | Mgr. Mária Halásová, marika.halasova57@gmail.com |
| **Osoba zodpovedná za grant:** | Mária Čanakyová, mariacan@pobox.sk |
| **Názov projektu:** | Inovatívne vzdelávanie |
| **Banka:** | VUB a.s. |
| **Číslo účtu organizácie:** | SK1402000000003898647751 |
| **Login na Darca.sk:** | zsrichterova |

(strana prijímajúca grant, ďalej len “Príjemca”)

I.  
PREDMET ZMLUVY

1.  Zmluvné strany sa dohodli na poskytnutí grantu v hodnote **2 208,45 EUR**na projekt **Inovatívne vzdelávanie.**

2.  Grant poskytuje Nadácia Príjemcovi, ktorý sa zaväzuje použiť ho výlučne na realizáciu uvedeného projektu.  
  
3.  Plné znenie projektu

- je**prílohou č. 1** tejto zmluvy  
-  sa nachádza na [www.darca.sk](https://darca.sk/) pod vyššie uvedeným prístupovým menom a heslom Príjemcu.  
  
4.  Táto zmluva sa uzatvára k verzii projektu uloženej k 16.04.2020, 13:36. Za platnú verziu projektu podľa tejto zmluvy sa považuje aj jeho neskoršia aktualizácia, ktorú na [www.darca.sk](https://darca.sk/) vykoná Príjemca a svojím súhlasom potvrdí Nadácia.

II.  
TRVANIE ZMLUVY A POVOLENÉ ČERPANIE GRANTU

**1.  Čerpanie finančných prostriedkov poskytnutých na základe tejto zmluvy je možné len na úhradu nákladov, ktoré vznikli v období od 03.04.2020 do 31.10.2020 („povolené čerpanie grantu“)**. Zmluva sa uzatvára na dobu určitú na obdobie od 03.04.2020 do 31.10.2023. Počas tejto doby je Príjemca grantu povinný dodržiavať dohody dojednané touto zmluvou.

2.  Príjemca môže požiadať o predĺženie čerpania grantu prostredníctvom **formulára Žiadosť o posun termínu**, ktorý sa nachádza na [www.darca.sk](https://darca.sk/). V oprávnenom prípade Nadácia môže schváliť predĺženie doby, počas ktorej je Príjemca oprávnený čerpať grant.

III.  
VÝŠKA GRANTU A ROZPOČET

1.  Grant je organizácii poskytnutý v celkovej výške **2 208,45 EUR**, v 2 splátkach, a je účelovo viazaný na krytie nákladov špecifikovaných v podrobnom rozpočte projektu podľa čl. I tejto zmluvy.

2.  Grant bude organizácii vyplatený nasledovne:

|  |  |
| --- | --- |
| 1. splátka:  1 545,91 EUR | **do 14 pracovných dní od podpísania zmluvy** |
| 2. splátka:  662,53 EUR | **do 14 pracovných dní od prijatia kompletnej a správne zdokladovanej záverečnej správy** |

IV.  
PREDLOŽENIE SPRÁVY

1.  Príjemca grantu sa zaväzuje predložiť Nadácii záverečnú správu o plnení projektu vrátane vyúčtovania grantových prostriedkov poskytnutých Nadáciou do: **31.10.2020 .**

2.  Záverečná správa musí byť podaná cez konto Príjemcu na [www.darca.sk](http://www.darca.sk/)a zostavená podľa **Pokynov pre vypracovanie záverečnej správy**uverejnených na tom istom mieste. Kópie dokladov a ďalšie podklady k vyúčtovaniu grantových prostriedkov z Nadácie zašle Príjemca na adresu Nadácie v termíne pre doručenie záverečnej správy.

3.  Príjemca môže požiadať o odklad podania správy oproti stanovenému termínu prostredníctvom **formulára Žiadosť o posun termínu**, ktorý sa nachádza na [www.darca.sk](http://www.darca.sk/). V oprávnenom prípade Nadácia môže schváliť predĺženie termínu pre predloženie správy.

V.  
VŠEOBECNÉ PODMIENKY

1. Finančné prostriedky sú poskytnuté prísne účelovo. Príjemca grantu sa zaväzuje použiť poskytnuté prostriedky len na položky dohodnuté v zmluve, ktoré sú bližšie špecifikované v rozpočte schváleného projektu. Príjemca sa zaväzuje uprednostňovať bezhotovostné platby (bankové prevody), ak je to možné, a prehľadne a dôveryhodne evidovať všetky platby súvisiace s projektom.
2. Trestnoprávnu zodpovednosť za použitie finančných prostriedkov v rozpore s právnymi predpismi a dohodami uvedenými v tejto zmluve  na strane príjemcu grantu preberá štatutárny zástupca organizácie Príjemcu a osoba zodpovedná za projekt.
3. Príjemca grantu môže uskutočniť presun grantových prostriedkov medzi jednotlivými rozpočtovými kategóriami do výšky 15% (vrátane) z celkovej sumy grantu bez predbežného súhlasu Nadácie, zaväzuje sa však dodatočne o tom informovať Nadáciu (vo vyúčtovaní Záverečnej správy, v komentároch k jednotlivým výdavkom).
4. Príjemca grantu nemôže uskutočniť presun grantových prostriedkov medzi jednotlivými rozpočtovými kategóriami nad 15% z celkovej sumy grantu bez predbežného súhlasu Nadácie. O presun prostriedkov nad tento limit musí Príjemca grantu Nadáciu požiadať prostredníctvom **aktualizácie projektu a zdôvododnenia zmeny** na www.darca.sk.
5. Príjemca grantu sa zaväzuje cez svoje konto na [www.darca.sk](https://darca.sk/) bezodkladne písomne vopred informovať Nadáciu o každej ďalšej skutočnosti, ktorá by mohla ovplyvniť využitie grantových prostriedkov špecifikovaných v projekte tejto zmluvy a prerokovať s Nadáciou ďalší postup pri využití grantu.
6. Príjemca grantu sa v rámci plánovanej realizácie projektu zaväzuje bezodkladne ohlásiť Nadácii:  
   a) zmeny v časovom pláne projektu,  
   b) ohrozenie realizácie projektu,  
   c) zmeny alebo modifikácie projektu ovplyvňujúce účelové určenie grantu,  
   d) zmeny v štruktúre organizácie ovplyvňujúce rozhodujúcim spôsobom jej činnosť najmä zmeny v kompetenciách , štruktúre a zložení orgánov organizácie,  
   e) zmeny v rozpočte projektu, presuny medzi rozpočtovými kategóriami nad 15 % z celkovej sumy grantu,  
   f) zmenu osoby zodpovednej za realizáciu projektu,  
   g) zmenu štatutárneho zástupcu Príjemcu,  
   h) zmenu banky a/alebo čísla bankového účtu oproti účtu, na ktorý boli prijaté finančné prostriedky od Nadácie,  
   i) zmenu sídla alebo zánik organizácie.
7. Finančné prostriedky grantu nesmú byť použité na krytie nákladov uhradených pred dátumom povoleného čerpania grantu (čl. II).
8. Pre vedenie účtovníctva platí zákon o účtovníctve č. 431/2002 Zb. v zmysle platných noviel k tomuto zákonu vydaných Národnou radou Slovenskej republiky, pre vypracovanie vyúčtovania projektu platia podmienky stanovené v Pokynoch pre vypracovanie správy, ktoré sa nachádzajú na [www.darca.sk](https://darca.sk/).
9. V prípade, že úroky vyplývajúce z prostriedkov poskytnutých týmto grantom Príjemcovi budú budú použité výlučne na úhradu nákladov týkajúcich sa projektu, je Príjemca oprávnený ponechať si ich, inak postupuje podľa bodu 15 tohto článku.
10. Príjemca grantu sa zaväzuje vo všetkých písomných materiáloch (publikáciách) a verejných vystúpeniach, ktoré sa priamo vzťahujú k podporenému projektu, uvádzať, že príslušnú aktivitu (projekt, publikáciu a pod.) podporil **Nadačný fond Bekaert pomáha v Nadácii Pontis**. Pri akejkoľvek externej komunikácii musí Prijímateľ dodržiavať **Pravidlá externej komunikácie**, uverejnené na [www.darca.sk](https://darca.sk/), predovšetkým správne názvy a logá donorov.
11. Príjemca sa zaväzuje, že vopred oznámi Nadácii cez svoje konto na [www.darca.sk](https://darca.sk/) termíny najdôležitejších aktivít, ktoré sa týkajú financovaného projektu. Nadácia si vyhradzuje právo navštíviť organizáciu a zúčastniť sa jej aktivít v rámci financovaného projektu.
12. Ak Príjemca bude z grantu nakupovať dlhodobý hmotný majetok (od 1700 Eur a doba používania dlhšia ako 1 rok) alebo nehmotný investičný majetok (od 2400 Eur a doba používania dlhšia ako 1 rok), musí pri nákupe dodržiavať pravidlá efektívnosti a hospodárnosti a musí uskutočniť výberové konanie minimálne z troch ponúk a materiály, ktoré sú s výberovým konaním spojené, na požiadanie predložiť Nadácii v období trvania zmluvy.
13. Príjemca grantu sa zaväzuje ponechať si vlastnícke práva k veciam získaným (aj) na základe grantu a zabezpečovať údržbu predmetu (športovej plochy), na ktorý bol grant poskytnutý v súlade s projektom a realizovať dozor nad technickým stavom tohto predmetu minimálne počas obdobia trvania zmluvy. O  údržbe bude viesť Príjemca grantu hárok, kde bude zapisovať: dátum obhliadky, meno osoby zodpovednej za obhliadku, zhodnotenie stavu, potrebu opravných prác s návrhom termínu ich vykonania a termín vykonania opravy, ktorý na požiadanie predloží Nadácii kedykoľvek v období trvania tejto Zmluvy.
14. Príjemca grantu sa zaväzuje zachovať predmet, na ktorý bol grant poskytnutý podľa projektu, v prevádzke počas celého obdobia trvania tejto Zmluvy. Príjemca môže tento predmet počas obdobia trvania tejto Zmluvy zveľaďovať, rozširovať a upravovať, avšak musí zachovať  pôvodný zámer projektu, na ktorý bol grant poskytnutý a pôvodné vlastnícke vzťahy k tomuto predmetu.
15. Príjemca grantu sa zaväzuje, že po uplynutí času povoleného čerpania grantu podľa článku II. tejto Zmluvy, ktorý nebol predĺžený na základe schválenia Žiadosti o posun termínu, vráti bezodkladne nevyčerpaný zostatok grantu na účet číslo**SK33 0200 0000 0027 2106 2753**vedený vo VÚB, a.s..
16. Nadácia môže vo výnimočných prípadoch písomne povoliť dočerpanie finančného zostatku poskytnutých prostriedkov na ďalšie účely podporeného projektu.
17. Príjemca udeľuje podľa § 65 ods. 1 zákona č. 185/2015 Z.z. (autorský zákon) v platnom znení („**autorský zákon**“) Nadácii bezodplatné oprávnenie („**licencia**“) na použitie autorských diel týkajúcich sa projektu. Licencia zahŕňa práva podľa §19 ods. 4 autorského zákona časovo, teritoriálne a vecne neobmedzené a vzťahuje sa na fotografické dielo, ktoré Príjemca odovzdá Nadácii spôsobom a v lehote podľa Pokynov na vypracovanie záverečnej správy alebo iných preukázateľných pokynov.
18. Nadácia je oprávnená bezodplatne užívať názov, značky, ochranné známky a/alebo logá Príjemcu vo svojich obrazových, zvukových, zvukovo-obrazových  a/alebo audiovizuálnych záznamoch, ktoré budú/môžu byť šírené (sprístupnené verejnosti) prostredníctvom printových, rozhlasových a televíznych médií a/alebo prostredníctvom iných informačných a komunikačných médií (vrátane internetu).
19. Zmluvu a platby s ňou súvisiace alebo pohľadávky zo zmluvy vyplývajúce nemôže Príjemca previesť alebo postúpiť na tretiu stranu bez predchádzajúceho písomného súhlasu Nadácie.

VI.  
SANKCIE ZA NEDODRŽANIE PLATNÝCH PODMIENOK A NEREALIZOVANIE PROJEKTU

1.  Nadácia je oprávnená odstúpiť od Zmluvy o poskytnutí grantu v prípade, ak príjemca nedodrží podmienky uvedené v článku IV. a V. tejto zmluvy, najmä ak

     1a. štatutárny zástupca organizácie alebo koordinátor projektu a ich prípadní nástupcovia nedodržia záväzky voči Nadácii, prípadne ohrozia úspešnú realizáciu projektu,  
     1b. bude zistené, že Príjemca nedodržal podmienky tejto zmluvy, všeobecne záväzné pravidlá a predpisy pre účtovanie a predloženie záverečnej správy.

2.  V prípade, ak

     2a. sa projekt nezrealizuje z akýchkoľvek dôvodov, alebo sa nezrealizuje v plnom rozsahu, alebo  
     2b. Nadácia odstúpi od tejto zmluvy, alebo  
     2c. bude dôvodné predpokladať, že projekt nebude v celom rozsahu zrealizovaný (napr. z dôvodu rozhodnutia o likvidácii Príjemcu príslušným orgánom),  
     2d. Príjemca nezabezpečí plnú funkčnosť predmetu, na ktorý bol grant poskytnutý, alebo zmení účel alebo vlastnícku štruktúru k predmetu, na ktorý bol grant poskytnutý (čl. V bod 13 a 14 tejto zmluvy),

3.  Nadácia je oprávnená požadovať od Príjemcu, aby jej boli okamžite vrátené všetky peňažné  prostriedky, materiál a technické vybavenie, ktoré boli Príjemcovi na základe tejto zmluvy poskytnuté, pričom sa budú na ich vrátenie aplikovať zákonné ustanovenia o vrátení pôžičky, resp. výpožičky. Toto právo môže Nadácia uplatniť kedykoľvek po tom, ako sa dozvedela o dôvodoch, na základe ktorých jej právo požadovať vrátenie poskytnutých vecí od Príjemcu vzniklo.

VII.  
ZÁVEREČNÉ USTANOVENIA

1.  Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami oboch Zmluvných strán, ak ďalej nie je uvedené inak.

2.  Súčasťou tejto zmluvy je aj bližšia špecifikácia projektu, a to v elektronickej forme, uložená na internetovej stránke [www.darca.sk](https://darca.sk/) vrátane aktualizácií uskutočnených v súlade s čl. I tejto zmluvy. Písomná forma projektu a jeho aktualizácií sa nevyžaduje.

3.  Prípady, ktoré nie sú v tejto zmluve konkrétne upravené budú zmluvné strany riešiť podľa zákonov platných v Slovenskej republike predovšetkým podľa Občianskeho zákonníka a súvisiacich predpisov.

V Bratislave dňa 15.05.2020

|  |  |
| --- | --- |
| štaturárny zástupca Nadácie Pontis | Mgr. Mária Halásová štatutárny zástupca |